روسیا دؤولت باشقانی ولادیمیر پوتین، ساوونما باخانلیغینا، اوکراینادا بو گون یئرلی واختلا ساعت ۱۲:۰۰دان اعتباراً ۳۶ ساعتلیغینا آتیش‌کس رژیمینین تطبیقی گؤستریشی وئردی.
روسیا دؤولت باشقانلیغی سارایی کرملین‌دن وئریله‌ن یازیلی آچیقلامادا، ولادیمیر پوتینین ساوونما باخانلیغینا، اورتودوکسلارین نوئل بایرامی ندنی ایله «اوکراینادا گئچیجی آتیش‌کس» گؤستریشی وئردیگی بیلدیریلدی.
آتیش‌کسین ۶ ژانویه‌ده ساعت ۱۲.۰۰دان باشلایاراق ۳۶ ساعات مدتینه داوام ائد‌جگی بیلگیسینه یئر وئریلن آچیقلامادا،
"چاتیشمالارین یاشاندیغی بؤلگه‌لر‌ده چوخ‌ ساییدا اورتودوکس اولماسینا دایاناراق، اینسانلارین نوئل دؤنمینده دینی مراسیملرده ایشتیراک ائده‌بیلمه‌سی اوچون اوکراینا طرفینه ده آتیش‌کس اعلان ائتمه‌ چاغریسی ائدیریک" ایفاده‌سی ایشله‌دیلدی.
روس اورتودوکس کلیسه‌سینین لیدئری پاتریک کیریل ده، ۶-۷ ژانویه تاریخلرینی احاطه ائد‌ن اورتودوکس نوئلی دؤورونده اوکراینادا آتیش‌کس ائدیلمه‌سی چاغریسی ائتدی.
دیگر طرفدن، اوکراینا طرفی آتیش‌کسه عمل ائتمه‌یه‌جکلرینی بیان ائتدی.
اوکراینا  دؤولت باشقانلیغی دفتری موشاویری میخائیل پودولیاک، سوسیال مئدیا اۆزریندن،
"روسیا ایشغال آلتینداکی بؤلگه‌لری ترک ائتمه‌لیدیر، یالنیز اوندان سونرا گئچیجی آتیش‌کس اولاجاق" آچیقلاماسی وئردی.
پودولیاک پاتریک کیریلین آتیش‌کس چاغریسینین دا تبلیغات عنصورو اولدوغونو ساووندو.
روسیا قوشونلاری ۲۴ فوریه‌ده اوکراینایا سالدیری باشلاتمیشدی.
